Hahó!
Hahó, odabent!
Kérem! Segítenie kell.
Emberek haldokolnak. Talán már meg is haltak. Félek megnézni.
Próbálom megmenteni őket, habár az egyikükre rettentően haragszom.
Azt hiszem, ismeri.
Kérem! Napok óta gyalogolok, szörnyű alakok üldöznek,
és nem tudom, hová mehetnék.
Mit tegyek?
Mizu.
Gyertek be!
A KÉK SZEMŰ SZAMURÁJ
A ketrecem.
Oly sok év.
Rendes árnyékszéket is alig bírtak építeni.
Hihetetlenül gazdaggá tettem a sógunt, de rejtőznöm kellett.
Annyi aranyat fontam ott.
És vagy 10 000-szer háltam nőkkel.
Soha többé nem akarom látni.
Adieu!
A tavaszi bevonulásunk Edóba.
Azt ígérted, nem fogunk unatkozni.
Nem is.
Minden éjre jut egy csemege.
Örömmel látom, hogy visszanyerted az étvágyadat.
A karodat veszítetted el, nem a farkadat.
Meg kellene üzennünk, mikor érkeznek a fegyverek.
A barátaink idegesek.
Hadd idegeskedjenek!
Különben még azt hiszik, nincs ránk szükségük.
De tudod, mikor érkeznek.
Mi a ma esti terv?
Ez valami új.
Mindig öröm idejönni,
Kaji asszony.
Mindig öröm önt szolgálni.
Biztonságos utat Edóba!
Heiji Shindo! Megígérted és teljesítetted.
Minden megálló meglepetés és gyönyör.
Szeretem hinni, hogy erőt nyerünk az élvezetekből.
De seregünk mit sem ér puskák nélkül.
Úgy aggódsz, mint egy vénasszony.
Úgy aggódom, mint aki háborúra készül az egész sógunátus ellen.
A puskákat két nap múlva, halászhajókon csempészik be.
Okos.
A seregünk beveszi a kastélyt,
és személyesen fogom kivégezni
a sógunt a teljes Itoh klánnal együtt
a tavaszi macurin tartott Vének Tanácsa alatt.
Az urak aztán választhatnak:
meghalnak vele, vagy fejet hajtanak a bábom előtt,
aki tőlem kapja a parancsait!
Nem mondtam, hogy hagyd abba.
A szállítmány két nap múlva jön.
Kutassatok át minden kikötőt, haltelepet és hajót!
Nyissatok ki minden ládát! Vesztegessetek meg bárkit!
Fowler előtt kell megszereznünk a fegyvereket.
Ha megvannak, megtiszteltetés lesz megölnöm Fowlert.
„Az az ember pestis lenne Japánnak. Vele nem lehet megosztani a hatalmat.”
Találjátok meg a puskákat, mielőtt Edóba érnek! Hozzátok el nekem!
A menyegződ egybeesik a tavaszi macurival.
Az időzítést magam sem alakíthattam volna jobban.
Minden úr kitett magáért.
Mosolyogj!
Mégis mit kívánhatnál, amit nem találsz meg itt?
Hogy ne kényszerítsenek egy vadidegen, szörnyű férfihez.
El akarom hagyni Edót.
Leányom!
Életed során mikor nem kaptad meg, amit akartál?
Amikor befeketítetted a fogaimat?
Bízz bennem!
Szervusz, barátom!
Mióta vagy odabent?
Túl régóta. Tavasz van odakint.
Egy ilyen kis madarat reptében lelőni…
Maga bizony gyilkolásra született.
Meglátott valami szépet, és rögtön meg kellett ölnie? Tényleg kegyetlen.
Nem is mond semmit?
Vakmerőség ilyen nyíltan beszélni az ifjú úrral.
A vakmerőség oktalanság.
Egy feleség legyen olyan, mint a tofu. Észrevétlen, színtelen és ízetlen.
Éppoly rémes, mint mondják. Még csak szóba sem áll velem.
Az ifjú úr nem társalog egyetlen nővel sem.
Ez Itoh úrnő szabálya.
Az első felesége is betarthatta volna.
- Mi történt vele? - Visszatért a családjához.
Egy urnában.
Olyan könyörtelen az ágyban, mint a csatában.
A vőlegénye kedvenc pozíciója?
Selyemöv a nő nyaka körül.
Akemi! Szent egek, gyermek!
Gyere el az ablaktól!
Erre vágysz most? A halálra?
Van más kiút? Az ablak vagy egy kés. Esetleg megvárhatom a selyemövet.
Nem kell aggódnod! Sajnos nem vagyok elég bátor hozzá.
Távozz!
Nem kell a házassági vagy szerelmi tanácsod,
vagy bárminek is vagy ma a tudója.
Sosem értettem a szerelemhez, a csatákhoz,
a politikához, a művészetekhez vagy bármihez, amihez kellett volna.
Szánalmas harcos voltam.
Az egyetlen, amiről mindent tudtam, te vagy.
Tessék! Az én ajándékom.
Egy gokészlet?
Nem játszottunk 12 éves korom óta.
Miért?
Mert mindig legyőztelek.
Miért?
Mert tanultál.
Elhatároztad, hogy neheztelsz rám,
amikor azt bánod, hogy valaki más tulajdona vagy.
Egy nő ne legyen tulajdon!
Pedig az.
És holnap átkerülsz atyád tulajdonából Takayoshi úréba.
Mindig is tudtam, hogy eljön ez a nap.
Amióta édesanyád meghalt,
próbáltam a rendelkezésemre álló idő alatt
felkészíteni téged a tényleges világra,
nem arra, amilyennek szeretnéd, hogy legyen.
Apád tudta nélkül.
Sokszor a tiéd nélkül is.
Azt hiszed, annyi éven át beosonhattál a könyvtárba olvasni?
Mit gondolsz, egyáltalán miért akartál?
Akár tudod, akár nem,
de többre is képes vagy, mint túlélni itt.
Sikeres lehetsz.
Terjeszd ki a területed!
Találd meg a gyengeségeket! Zsákmányolj!
Diadalmaskodj!
Megtanultad.
Nem kell már az anyámat játszanod.
Holnaputántól már nem te leszel felelős értem.
Hibáztass engem, ha akarsz!
Gyűlölj!
Nem voltam jobb anya, mint harcos.
De jobban élveztem a feladatot.
Valaki magához tért.
Vajon Taigen felébred valaha?
A tanítványodnak hála nem haltál meg.
Makacs a lelked.
Nem vagyok Mizu tanítványa.
Taigen túléli?
Az ő lelke is makacs.
Ma miben segíthetek, mester?
Kimostam a ruháit. Észre sem vette, hogy koszosak. Így szebbek lesznek.
És fehérek.
Tudta, hogy fehérek?
A legendás Eiji mester tiszta alsót érdemel.
Főleg, ha edzeni fog engem.
Segíthetsz azzal, hogy csendet teremtesz.
Apám is szerette a csendet.
Élsz.
Mindenem fáj.
Az jót jelent.
Só és halbelső.
Kohama?
A közelében.
Ez Eiji mester kovácsműhelye.
Szóval itt rejtőztél el annyi éve.
Itt gyakoroltál.
A faluban nem számított, hogy éhezem-e, vagy meghalok. Ő befogadott.
Pihenj! Majd visszajövök.
Várj! Hadd köszönjem meg, hogy megmentettél!
Bár azt is nehéz beismerni, hogy megtetted.
Nem tartozol semmivel.
Itoh úrnő szerint jót tesz a kisasszonynak, ha kimozdul.
Nézze a fákat!
Mintha pont az esküvőre virágoztak volna ki.
Még a szajhák is éjjel-nappal dolgoznak.
Állj! Álljunk meg itt!
Messzire jött otthonról.
Igen, Kaji asszony. Én vagyok az. Vagy mondjak talán verset?
Akemi?
Akemi! Feleségfogad van.
Minden fizető kuncsaft az országban
Edóba jött a tavaszi macurira és egy pazar királyi menyegzőre.
Szobát béreltünk egy josivarai teaházban.
Egész úton idefelé dolgoztunk.
Végigbujálkodtuk a Nakaszendó mind a 69 állomását.
De te miért vagy itt, a sógun címerét viselve?
Az a pazar királyi menyegző, nos… az az enyém.
Várj! Az a te menyegződ?
Tényleg egy igazi hercegnő.
Persze hogy az. Lefogadom, hogy egy kastélyban él.
Kelepcében vagyok kígyókkal körülvéve.
Azonnal helyet cserélnék veled.
Kiszolgáltuk minden megfáradt férfi ágyékát,
hogy tiszteletünket tehessük az új családod előtt.
Neked csak egyet kell kiszolgálnod, az is tiszta.
Nem érti.
Hogy ő egy szörnyeteg? Gyenge ember.
Ő egy férfi. És minden férfi gyenge.
Akik durvák, azok a leggyengébbek.
Behatolnak a nőkbe, és azt hiszik, ettől hatalmuk van.
Valójában a farkuk törékeny.
Védtelen. Te magad is láttad.
Pelenkázást, elfenekelést és szoptatást akarnak,
majd elmasíroznak, mint akik seregeket győztek le. Tápláld a gyengeségét!
Legyél az ereje,
és isteníteni fog.
Nem tudom, képes vagyok-e rá.
Ne fuss a férfiakhoz, vagy előlük,
döntsd el, mi a fenét akarsz önmagadnak!
Én akarom irányítani az életemet.
Akkor irányítsd az övét,
hercegnő!
Szegénykém.
Az a fehér ember megöli a többivel együtt.
Nem leszek sokáig a terhére.
Egyszer már megvolt itt a helyed.
Nincs helyem, míg be nem teljesítem bosszúmat.
Ahhoz pedig kell a kardom.
- Össze tudja újra illeszteni? - Nem.
Ami eltört, eltört.
Akkor be kell olvasztani és újrakovácsolni.
A kardod azért tört el, mert rossz volt az elegy.
Tökéletes volt.
Túl tiszta volt.
A fémed új acéllal akar összeolvadni.
Van számomra acélja?
Nincs.
Akkor adjon egy kardot!
Nem.
Elszabadult a benned tomboló tűz.
Nem az a gyerek vagyok, aki voltam.
Nem.
Ha az a gyermek meglátna, menekülne.
Az a gyermek értette, mit jelent a kard,
az életet és a halált elválasztó vonal.
Nincs számodra acélom.
Akkor készítek magamnak.
Mizu!
Honnan tudta, hogy itt vagyok?
Az eszközöket, amiket a kezeid helyett használsz…
ki készítette?
Én magam.
Miért?
- Hogy hasznos legyek. - Ez minden?
Szamuráj akarok lenni. És kiváló.
A legtöbben kinevetnek, amikor elmondom nekik.
Ez vicces?
Egy szamurájnak kéz kell.
Tényleg?
Ahogy egy kardkészítőnek szem.
A kezeid…
Baleset volt, vagy így születtél?
Így születtem.
A szeme?
Tűz.
És most a tűz hallgat magára.
Egész éjjel dolgoztál. Gondoltam, megéheztél.
Az öreg Itagaki híres halgombóca.
Az egyetlen jó dolog Kohamában.
Még nem kóstoltam.
Emlékszel? Egy kutya vagyok, aki a szemétből lakmározik.
A pengéd.
Az acél nem áll össze nekem.
És? El kell kapnod azt a mocsok Fowlert, mielőtt túl késő lesz.
„A kard a szamuráj lelke.”
Nem. Ezt csak a kezdő tanulóknak mondogatják a dódzsóban.
Te jó vagy. Talán nálam is jobb.
Nálam pedig senki sem jobb.
Figyelj, nem számít a fegyver.
Egy kalapáccsal is le tudod győzni. Gyere! Állj fel!
A mester nem örül, ha a dolgaihoz nyúlnak.
Nagyok a fájdalmaim egy küzdelemhez.
Gondolod, legyőzhetsz kétszer?
Sajnálom!
Nem kell, Taigen.
Taigen?
Csak hiányzik Akemi.
Valamit el kell mondanom.
Soha többé nem látod őt.
Tessék?
Edóban van. Hozzámegy Takayoshi Itoh-hoz.
Honnan tudod?
Végignéztem, ahogy a Tokunobu-őrség elviszi.
Eljött, hogy megmentse az eljegyzéseteket.
És hagytad, hogy elvigyék?
A saját érdekében.
Edóba kell mennem.
Ne! Túl veszélyes. Fowler támadást tervez az edói kastély ellen.
Mi?
Láttam a terveit. Van egy külföldi puskákkal felszerelt serege.
Okos. A Vének Tanácsa alatt fog támadni.
Végig tudtál róla.
A sógun veszélyben van. És Akemi is.
Miféle szamuráj vagy?
Megölöm Fowlert.
Nem becsületből.
Hanem gyűlöletből. Tényleg egy démon vagy.
Edóba megyek, és figyelmeztetem a sógunt, aztán megkereslek és megöllek.
Életem eddigi legcsodálatosabb ajándékát
Itoh úrnőtől kaptam, aki két fiúgyermeket adott nekem.
Hogy ha meghalnék,
annak ne legyen következménye a nemzetre,
leszámítva néhány ima elmormolását.
Örömmel látom vendégül önöket, hogy megünnepeljék
második fiam, Takayoshi Itoh egybekelését
Daichi Tokunobu úr egyetlen leányával.
Mindannyian a sógunátus iránt tanúsított odaadásuk miatt vannak itt.
Legyen az ara is oly hűséges, mint a klánjaik hozzám!
Legyen a méhe oly termékeny, mint a földjeik!
Drágám,
a te ételedet kifejezetten neked készítették.
Nyúlmáj lóspermával készült fehérmártással.
A termékenységért.
Remélem, készen állsz teljesíteni kötelességeidet Itoh feleségként.
Mindenre készen állok, meglátja.
Hűtött rókaagy a bölcsességért.
Sertésembrió véréből készült leves.
A fiatalságért és az életerőért.
Ez a férjed ötlete volt.
Olyan kedves fiú.
Szóval minden elporladt.
Az acélod.
Talán egy démon nem készíthet acélt.
Így lenne?
A világ egy förtelmes szörnyet lát bennem.
Egy onrjót.
A saját anyám is látta,
és nem tudott szeretni.
Talán igazuk van.
Nem arra készítettelek fel, hogy démon légy,
vagy ember.
Azt mutattam meg, hogyan legyél művész.
A művész csupán egyetlen dolgot csinál.
Nézz csak rám!
Nem tudok harcolni, szőni vagy gazdálkodni.
Kardokat készítek.
Főzök, hogy legyen erőm jó kardokat készíteni.
A szútrákat tanulmányozva megtisztítom szívem, hogy jó kardokat készíthessek.
És a bosszú is művészet?
Kardok, edények, tészta, halál.
Egy művész számára mind ugyanaz.
Akkor rossz művész vagyok.
Egy művész mindenét a művészetnek szenteli,
a teljes lényét.
Az erődet és a hiányosságaidat,
a szerelmeidet és a szégyeneidet.
Talán azokat is, akik melletted állnak.
A legjobb kardjaimat a tanítványommal készítettem.
- Azt hittem, az idegeire mentem. - Mindkettő igaz.
Talán lakozik benned egy démon, de más is van ott.
Ha nem hívod meg mindegyiküket,
a démon két széket foglal el,
és azt a művészeted szenvedi meg.
Akkor mit tegyek?
Én csak a kardkészítéshez értek.
Minden reggel tüzet gyújtok.
És újrakezdem.
Mint a tofu, fogyasztásra készen.
Takayoshi úr ajándékot küldött.
Mivel annyira ízlett a vacsorája,
reggelit és ebédet is biztosított.
Vicces, hogy kínozhatsz? Megölöd és megeteted velem a madaramat?
Adsz még kettőt?
Mondj valamit! Vagy méltóságodon aluli, hogy hozzám szólj?
Bocsánatkérésnek szántam…
anyám miatt.
Értem.
Az ajándékod őszinte volt.
Meg tud bocsátani a férjem, mert megütöttem?
Férjuramnak nincs oka szégyenkeznie előttem,
nem kell elkapkodnia a választ.
A legkiválóbb tanítóm dadogott. A gyengébb tanárok kinevették.
De tudtam: elméjében annyi gondolat volt, hogy a szája nem tudott lépést tartani.
De ha egy költeményt idézett,
a szavak jelentéssel teltek meg, engem pedig tűzzel töltött el.
Mindig is elemi vágyat éreztem iránta.
Újra megkérdezem:
meg tudja bocsátani a férjem, hogy megütöttem?
Igen.
Mondana verset nekem a férjem?
Ringo!
Ismered a Szívszútrát?
„A test üresség és az üresség test.
Minden dolog üresség.
Semmi sem születik, semmi sem törött…”
Van, amit nem tudok egyedül megtenni.
Hallani akarom a hangod.
Gyerünk!
„Ha csak ma estére is
Osztozzunk ezen a párnán !
Mert hosszú utat tettem meg
Álmaim ösvényén Hogy a valóságot megleljem”
Átkutattam minden hajót és kocsit minden parton.
De semmit sem találtam.
Nincsenek nyugati puskák Japánban.
Félek, ez a te fehér embered egy csaló,
és a halálodba tartasz.
Egy levél?
Üzleti ügy.
Fejezd be az üzleti ügyedet! Valamit meg kell mutatnom.
Egy fényes új játékszert.
Két halálraítéltet kértem.
Négyet küldtek.
Jó dolog, ha tisztelnek.
Rajta!
Ne fogd vissza magad!
Én jövök.
Ideje kipróbálni a puskáinkat.
A puskáinkat?
Nem értem. Hol vannak?
Itt vannak.
Persze kellett pár változtatás,
hogy észrevétlenül behozhassak 2000 puskát az én országomból a tiédbe.
A hazám történelme nem más, mint mesterséges szenvedés.
Kisfiú voltam, amikor a Tudorok elégettek mindent,
amit szerintük O’Neill lázadói megehettek volna. Éheztünk.
Mindenki éhezett.
A holtak szája zöld volt, mert csalánt rágtak.
Éhínség idején találékony lesz az ember. A szüleim korán meghaltak.
A húgommal patkányokat kellett fognunk.
A patkányok hamar elfogytak. A véremmel etettem a húgomat.
Még két hétig tudtam életben tartani.
Három napig nem aludtam,
hogy az éhezőktől óvjam a testét, míg kiolvadt a föld.
Kivágtam a veséit, és eltemettem őt.
A zsírtok rajtuk borsónyi volt.
Egyszer sem ettem azóta úgy, hogy ne jutna eszembe az a falat.
Az volt az utolsó dolog, amit azért tettem, mert muszáj volt.
Már én irányítom az életemet.
Minden falatot.
Chiba úr el akarta lopni a szállítmányomat.
Az járhatott a fejében, hogy nélkülünk vezeti a puccsunkat.
Kéred a hüvelykujjait?
És a katonái?
Már a mi katonáink.
Úgy tűnik, elvesztettük a belső emberünket.
Neked kell átvenned Chiba helyét a kastélyban.
Gondolod, képes vagy rá?
Egy kard, ami ebből az acélból készül, egy istennel is végezhet.
A célodhoz méltó pengét fogsz készíteni belőle.
Nem. Igaza van.
Nem érdemlek kardot. Még nem.
Az acél a magáé.
Edóba megyek, hogy esküm szerint megöljem azt a férfit.
Ha sikerrel járok, és életben maradok, visszatérek.
És eldöntheti, méltó vagyok-e kardra, amit saját kezűleg készít ebből a fémből.
Bocsássa meg, hogy elmegyek, Eiji mester! Úgy várta, hogy taníthasson,
akár évekig is.
De kellek a mesteremnek.
Ég önnel, Kardok Atyja!
Viszlát, Kardok Atyja!
Fogjátok a holmitokat! Nem tartok igényt a szolgálataitokra.
Az úrnőnek üzenem: nem kell gondoskodnia az ételemről és a társaságomról.
De ki lesz a kísérője?
A hercegnő hívatott minket.
Ez nem beidézés.
Hanem üzleti ajánlat, Kaji asszony.
Most már van saját pénzem, és kivásárolnám a hölgyei szerződését.
Mindegyikükét.
Ez a tartozásuk ötszöröse.
Milyen feltételekkel?
Nincsenek feltételek, csak hogy minden nő szabadnak tekinti magát, és távozhat.
Nem kell, hogy szajha legyek?
Nem tartozol nekünk.
Nem.
De eldöntöttem, mi a fenét akarok önmagamnak.
Továbbá szükségem van új kísérőkre.
Jó fizetés, új ruhák. Viszont itt kell élnetek.
Itt? A palotádban?
Lehetőséget kaptam itt. De sokat kell tanulnom.
Megbízható barátokra van szükségem. Akik jártasak a világ dolgaiban.
Ennél jobb még soha nem történt velem.
Jóságos ég! Ezt el sem hiszem.
Komolyan mondtam. Ha elmennél…
Szörnyen viselkedtem veled,
és mégis felajánlod ezt?
Kérlek! Akemi, kérlek, figyelj rám!
El kell menned.
Szörnyű veszélyben vagy itt.
Atyám, nem tudtam, mit tegyek, így hozzád fordultam. Mondd el neki is!
Rajta!
Összeesküvést szőnek a sógunátus ellen.
Egy fehér férfi meg akarja támadni a kastélyt,
hogy megölje Itoh sógunt és a családját.
Mindenkit a kastély falain belül.
Van egy serege, külföldi fegyverei,
társai az udvarban.
Mondták, hogy mikor?
Az urak gyűlésén.
Azonnal el kell menniük.
Köszönöm! Lehet, hogy mindannyiunkat megmentettél, a lányomat is beleértve.
Ki más tud még róla?
Senki.
Nem lehetek elég hálás.
Ise!
Mondtam, hogy bízz bennem.
Nem leszel sokáig egy szörnyű ember felesége.
Már az Itoh klán tagja vagy.
A nép téged támogat majd, ha a sógun és a fiai meghalnak,
átengedve nekem a hatalmukat…
amit megosztok új társaimmal.
Sokan meghalnak majd.
Itt biztonságban leszel, míg lezajlik.
Utána megköszönheted.
Ne!
A feliratot fordította: Makatura Judit